*Prishtinë, Korrik 2024*



**Republika e Kosovës**

**Republika Kosova-Republic of Kosovo**

***Qeveria - Vlada – Government***

*Ministria e Administrimit të Pushtetit Lokal*

*Ministarstvo Administracije Lokalne Samouprave*

*Ministry of Local Government Administration*

**Departamenti për Integrime Evropiane dhe Koordinim të Politikave**

**Divizioni për Koordinim të Politikave**

|  |
| --- |
| Photo displaying partial image of two pie charts on a canvas-textured page |
| **Raporti i punës së Ministrisë së Administrimit të Pushtetit Lokal Janar - Qershor 2024** |
|  |

**K**y raport paraqet punën e Ministrisë së Administrimit të Pushtetit Lokal - MAPL për periudhën *Janar – Qershor 2024.*

Raporti përshkruan aktivitetet e të gjitha njësive organizative të MAPL-së duke u fokusuar në katër fusha kryesore, të cilat përbëjnë objektivat e punës së ministrisë sipas planit vjetor të punës për vitin 2024.

Raporti është hartuar nga Divizioni për Koordinim të Politikave.

Saktësia e të dhënave është përgjegjësi e departamenteve dhe njësive organizative të MAPL-së.

**Përmbajtja**

[Shkurtesat 3](#_Toc170913162)

[Hyrje 4](#_Toc170913163)

[I. Rritja e zhvillimit ekonomik lokal përmes mbështetjes financiare të komunave të bazuar në performancë 5](#_Toc170913164)

[1.1.Zhvillimi i kuadrit strategjik për zhvillim ekonomik lokal 5](#_Toc170913165)

[1.2.Financimi i projekteve të komunave 5](#_Toc170913166)

[1.3. Vlerësimi i performancës komunale 6](#_Toc170913167)

[II. Avancimi i bashkëpunimit ndërkomunal, komunal ndërkombëtar dhe ndërkufitar 6](#_Toc170913168)

[2.1. Bashkëpunimi ndërkomunal dhe komunal ndërkombëtar 7](#_Toc170913169)

[2.2. Zbatimi i programeve të bashkëpunimit ndërkufitar 7](#_Toc170913170)

[III. Avancimi i politikave dhe i kornizës ligjore për vetëqeverisje lokale 9](#_Toc170913171)

[3.1. Zhvillimi i akteve ligjore dhe nënligjore 9](#_Toc170913172)

[3.2. Vlerësimi i ndikimit të politikave në fushën e vetëqeverisjes lokale 9](#_Toc170913173)

[3.3. Monitorimi i kuvendeve të komunave 9](#_Toc170913174)

[3.4. Adresimi i obligimeve nga agjenda evropiane 10](#_Toc170913175)

[3.5. Koordinimi i politikave 11](#_Toc170913176)

[IV. Ngritja e transparencës komunale, promovimi i të drejtave të njeriut dhe zhvillimi i kapaciteteve 11](#_Toc170913177)

[4.1. Aktivitetet në fushën e të drejtave të njeriut dhe transparencën komunale 12](#_Toc170913178)

[4.3. Zhvillimi i platformës shtetërore E-KOMUNAT 13](#_Toc170913179)

[4.4. Informimi i publikut për aktivitetet e MAPL-së 14](#_Toc170913180)

[4.6. Bashkëpunimi me shoqërinë civile 14](#_Toc170913181)

[4.7. Ngritja e kapaciteteve të zyrtarëve komunal 14](#_Toc170913182)

[V. Administrata, financat, auditimi dhe prokurimi 15](#_Toc170913183)

[5.1. Administrata dhe financat 15](#_Toc170913184)

[5.2. Auditimi i Brendshëm 16](#_Toc170913185)

[5.3. Prokurimi 16](#_Toc170913186)

# Shkurtesat

AE Agjenda Evropiane

AKK Asociacioni i Komunave të Kosovës

BB Banka Botërore

BIRN Rrjeti Ballkanik i Gazetarisë Investigative

COVID 19 Pandemia e Coronavirusit

ECDC Qendra Evropiane për Parandalimin dhe Kontrollin e Sëmundjeve

GIZ Shoqëria Gjermane për Bashkëpunim Ndërkombëtar

IE Integrimet Evropiane

IKAP Instituti Kosovar për Administratë Publike

IKSHP Instituti Kombëtar i Shëndetësisë Publike

LVL Ligji për Vetëqeverisje Lokale

MASHTI Ministria e Arsimit, Shkencës, Teknologjisë dhe Inovacionit

MFT Ministria e Financave dhe Transfere

MPB Ministria e Punëve të Brendshme

MAPL Ministria e Administrimit të Pushtetit Lokal

MSA Marrëveshja për Stabilizim Asociim

MSH Ministria e Shëndetësisë

OSCE Organizata për Siguri dhe Bashkëpunim në Evropë

PL Pushteti Lokal

PKZMSA Plani Kombëtar për Zbatimin e Marrëveshjes së Stabilizim Asociimit

PQ Pushteti Qendror

QOMPBAP Qendra Operative e Ministrisë së Punëve të Brendshme dhe Administratës Publike

QPKS Qendra për Parandalim dhe Kontroll të Sëmundjeve

OBSH Organizata Botërore e Shëndetësisë

QOE Qendra Operative Emergjente

QPKS Qendra për Parandalim dhe Kontroll të Sëmundjeve

SDC/DEMOS Agjencia Zvicerane për Zhvillim dhe Bashkëpunim

SIDA Agjensioni Suedez për Zhvillim Ndërkombëtar

SMFK Sistemi i Menaxhimit të Performancës Komunale

SVL Strategjia për Vetëqeverisje Lokale

SHE Shtabet Emergjente

SZHEL Strategjia për Zhvillim Ekonomik Lokal

UNDP Programi i Kombeve të Bashkuara për Zhvillim

USAID Agjencia Amerikane për Zhvillim Ndërkombëtar

ZPS Zyra për Planifikim Strategjik

# Hyrje

Ministria e Administrimit të Pushtetit Lokal (MAPL) në përputhje me mandatin e saj ligjor, objektivat e Strategjisë për Vetëqeverisje Lokale 2016–2026, si dhe Planin Vjetor të Punës për vitin 2024, ka realizuar aktivitetet e planifikuara për periudhën Janar – Qershor 2024. Raporti pasqyron arritjet sipas fushave të përcaktuara në këtë plan, të integruara edhe në kuadër të Planit Kombëtarë për Zhvillim. Aktivitetet e raportuara zënë vend në kuadër të pesë objektivat kryesore të punës, si vijon:

* Rritja e zhvillimit ekonomik lokal përmes mbështetjes financiare të komunave të bazuar në performancë;
* Avancimi i bashkëpunimit ndërkomunal, komunal ndërkombëtar dhe ndërkufitar;
* Avancimi i politikave dhe i kornizës ligjore për vetëqeverisje lokale;
* Ngritja e transparencës komunale, promovimi i të drejtave të njeriut dhe zhvillimi i kapaciteteve
* Administrata dhe financat, auditimi dhe prokurimi.

Raporti bazohet në të dhënat e raportuara për aktivitetet e realizuara nga departamentet dhe njësitë/divizionet e MAPL-së, respektivisht:

* Departamentit për Zhvillim të Qëndrueshëm Komunal;
* Departamentit për Bashkëpunim Ndërkomunal dhe Ndërkufitar;
* Departamentit për Integrime Evropiane dhe Koordinim të Politikave;
* Departamentit Ligjor dhe për Monitorim të Komunave;
* Departamentit për Performancë dhe Transparencë në Komuna;
* Departamentit për Financa dhe Shërbime të Përgjithshme;
* Divizioni për Komunikim me Publikun;
* Divizioni i Auditimit të Brendshëm;
* Divizioni i Prokurimit.

Lidhur me metodologjinë e raportit, janë marrë për bazë informatat nga njësitë përkatëse të MAPL-së, të cilat janë analizuar dhe janë vendosur sipas objektivave dhe aktiviteteve të caktuara në planin vjetor të punës. Raporti merr për bazë indikatorët sasior dhe cilësor për aktivitetet realizuara për periudhen Janar-Qershor 2024.

# I. Rritja e zhvillimit ekonomik lokal përmes mbështetjes financiare të komunave të bazuar në performancë

Aktivitetet e realizuara në kuadër të objektivit të parë, janë grupuar në 3 fusha kryesore si vijon:

* Hartimit të politikave për zhvillim ekonomik lokal;
* Financimit të projekteve të komunave;
* Menaxhimi i performancës komunale;

## Zhvillimi i kuadrit strategjik për zhvillim ekonomik lokal

MAPL në baza vjetore monitoron dhe raporton për zbatimin e planit të veprimit të Strategjisë për Zhvillim Ekonomik Lokal 2019 – 2023, në kuadër të këtij aktiviteti është hartuar raporti lidhur me implementimin e planit të veprimit të SZHEL i cili është dërguar në Zyrën për Planifikim Strategjik. Ndërsa për zbatimin e Programit Nacional për Zhvillim Ekonomik Lokal 2023-2029, është krijuar komiteti zbatues i PNZHEL si dhe është mbajtur takimi i parë i komitetit, me ç’rast është përgatitur edhe lista e përgjegjësive të institucioneve bartëse për zbatimin e masave të përcaktuara.

Për mbështetjen e komunave në procese buxhetore, është përgatiur shkresa për Ministrin e Financave, Punës dhe Transfereve me rekomandimet në procesin e përcaktimit të financimit komunal nga Komisioni i Granteve sipas LFPL dhe LMFPP.

* Është hartuar raporti i shpenzimeve të komunave për vitin 2023;
* Është hartuar raporti i të hyrave vetanake të komunave për vitin 2023;
* Është hartuar raporti vjetor përmbledhës i investimeve kapitale për projekte për vitin 2023;

## Financimi i projekteve të komunave

Ministria e Administrimit të Pushtetit Lokal, në kuadër të investimeve kapitale ka tri programe:

* Programet për financimin e projekteve kapitale të komunave
* programit për mbështetje për projektet infrastrukturore për komunitete
* Bashkëfinancimi me donatore për skemën e granteve te bazuar ne performancë komunale

*Programet për financimin e projekteve kapitale* të komunave janë një ndër instrumentet kryesore të mbështetjes direkte të komunave në fushën e zhvillimit ekonomik. Për këtë program MAPL ka përgatitur kriteret për financim të projekteve të komunave në fushën e bashkëpunimit ndërkomunal dhe janë dërguar tek menaxhmenti i lartë. Është lansuar fondi për financim të projekteve më datë 30.01.2024 dhe në kuadër të kësaj thirrje janë pranuar aplikimet nga 7 komuna me 9 projekte të cilat janë vlerësuar nga komisioni, është hartuar raporti si dhe është bërë njoftimi i përfituesve. Për procesin e aplikimit dhe përgatitjen e projekteve për bashkëfinancim me MAPL, është realizuar punëtoria me drejtoret komunal. Ndërsa marrëveshjet për financim të projekteve ende nuk janë nënshkruar dhe në kuadër të kësaj çështje nuk është filluar me monitorimin e projekteve.

Poashtu për *programin për mbështetje për projektet infrastrukturore për komunitete* MAPL ka përgatitur kriteret për financim të projekteve të komunave në fushën e bashkëpunimit ndërkomunal dhe janë dërguar tek menaxhmenti i lartë. Është lansuar fondi për financim të projekteve më datë 30.01.2024 dhe në kuadër të kësaj thirrje janë pranuar aplikimet nga 19 komuna me 23 projekte të cilat janë vlerësuar nga komisioni, është hartuar raporti si dhe është bërë njoftimi i përfituesve. Edhe për këtë program për procesin e aplikimit dhe përgatitjen e projekteve për bashkëfinancim me MAPL është realizuar punëtoria me drejtoret komunal lidhur. Ndërsa marrëveshjet për financim të projekteve ende nuk janë nënshkruar dhe në kuadër të kësaj çështje nuk është filluar me monitorimin e projekteve.

Në kuadër të bashkëfinancimit me donator për skemën e granteve bazuar në performancen komunale, është koordinuar procesi i projekteve me komunat përfituese lidhur me projektet e financuara nga Granti i Performances Komunale për fondet e MAPL-se si dhe është dërguar lënda e kompletuar me 33 projekte në MFPT për opinion financiar dhe është pranuar opinioni pozitiv nga MFPT. Ndërsa marrja e vendimit të Qeverisë për rialokimin e mjeteve është bërë më dt.12.05.2024. Zotimi për ndarja e mjeteve financiare është përgatitur

Është përgatitur informata lidhur me financimin e projekteve për palët e treta - qasje ne dokumente publike si dhe është dërguar raporti i parë i progresit të projekteve tek menaxhmenti. Janë përfunduar Raporti përmbledhës i investimeve kapitale (2008 - 2023) i investimeve kapital dhe Raporti tri viteve të fundit (2021 - 2023) i investimeve kapitale.

## 1.3. Vlerësimi i performancës komunale

Rëndësi e madhe i është kushtuar edhe avancimit të sistemit të performancës komunale dhe skemës së grantit të bazuar në performancë. Sa i përket matjes së performances së komunave për periudhën Janar-Mars 2024, me 15 Shkurt 2024 është hapur thirrja për raportim të performancës komunale për vitin 2023. Të gjitha komunat janë njoftuar lidhur me procesin e raportimit të performancës komunale 2023. Janë standardizuar procedurat e verifikimit për vlerësimin e përformancës komunale për periudhën janar-dhjetor 2023. Është bërë pranimi dhe vlerësimi paraprak i të dhënave nga sistemi i SMPK si dhe është trajtuar procesi i verifikimi paraprak në SMPK duke eliminuar gabimet eventuale teknike/logjike. Është përfunduar faza e përpunimit dhe verifikimit të të dhënave dhe është në proces të hartimit raporti i performancës komunale për vitin 2023.

Gjatë kësaj periudhe është hartuar metodologjia për auditim social si dhe është në proces negocimi i marrëveshjes për fondet e Grantit për Performancë Komunale.

# II. Avancimi i bashkëpunimit ndërkomunal, komunal ndërkombëtar dhe ndërkufitar

Aktivitetet në këtë objektiv janë realizuar në drejtim të:

* Forcimit të bashkëpunimit ndërkomunal dhe komunal ndërkombëtar;
* Zbatimit të programeve të bashkëpunimit ndërkufitar;

## 2.1. Bashkëpunimi ndërkomunal dhe komunal ndërkombëtar

Ministria e Administrimit të Pushtetit Lokal ka vazhduar aktivitetet lidhur me mbështetjen e komunave për bashkëpunim ndërkomunal dhe komunal ndërkombëtarë, për vitin 2024 për çka ka mbajtur 4 takime me donatorë për mbështetje të aktiviteteve. Në kuadër të ***bashkëpunimit ndërkomunal***, gjatë kësaj periudhe janë realizuar 4 iniciativa/nisma për bashkëpunim ndërkomunal, janë nënshkruar dy (2) Marrëveshje të Bashkëpunimit ndërkomunal, është përgatitur raporti gjashtëmujor për Iniciativat dhe Marrëveshjet e Bashkëpunimit Ndërkomunal për Komunat e Republikës së Kosovës dhe janë vlerësuar 8 Vendime të ligjshmërisë së Nismave dhe Marrëveshjeve bashkëpunimit ndërkomunal.

Sa i përket ***bashkëpunimit komunal ndërkombëtarë***, gjatë kësaj periudhe janë realizuar gjithsejtë nëntë (9) iniciativa/nisma për bashkëpunim ndërkombëtar ndërsa nuk është arritur asnjë marrëveshje e bashkëpunimit, është përgatitur raporti gjashtëmujor për Iniciativat dhe Marrëveshjet e Bashkëpunimit Komunal Ndërkombëtar për Komunat e Republikës së Kosovës dhe janë vlerësuar 5 vendime të ligjshmërisë së Nismave dhe Marrëveshjeve për bashkëpunim komunal ndërkombëtar.

Në proces është realizimi i aktiviteteve lidhur me takimet me misionet diplomatike të akredituara në Kosovë dhe të akredituara jashtë vendit, organizimi i Konferencës për fushën e bashkëpunimit komunal ndërkombëtar.

## 2.2. Zbatimi i programeve të bashkëpunimit ndërkufitar

Ka vazhduar avancimi i bashkëpunimit ndërkufitar në kuadër të tri programeve: Kosovë – Shqipëri, Kosovë – Maqedoni Veriore dhe Kosovë – Mali i Zi. Në kuadër të programit BNK IPA III AL-KS, janë realizuar 2 vizita monitoruese tek projektet të lansuara në kuadër të thirrjeve të IPA II tek projekti "BioDrini" në Rahovec dhe projekti "Mirdita Junik" në Junik. Në kuadër të programit BNK IPA III MNE-KS, është realizuar 1 vizitë monitoruese tek projekti i financuar në kuadër të Thirrjes së tretë të IPA II, "Skills for Sustainable Employment in the Cross-Border Region of Montenegro and the Republic of Kosovo – No Borders!"

***Menaxhimi i Kontratës së Grantit për Asistencë Teknike në kuadër të tri programeve të bashkëpunimit ndërkufitar Mali i Zi – Kosovë, Shqipëri – Kosovë dhe Kosovë – Maqedoni e Veriut :***

* ***Programi IPA III Kosovë-Shqipëri-*** Në kuadër të këtij programi janë përfunduar aktivitetet si: raporti vjetor (AIR) për zbatim të programit të BNK-së për vitin paraprak i cili është miratuara nga Komitetet e Përbashkëta Monitoruese si dhe plani vjetor i Komunikimit dhe Vizibilitetit i cili është miratuara nga JMC;
* ***Programi IPA III Kosovë-Maqedoni***- Në kuadër të këtij programi janë përfunduar aktivitetet si:raporti vjetor (AIR) për zbatim të programit të BNK-së për vitin paraprak i cili është miratuara nga Komitetet e Përbashkëta Monitoruese, plani vjetor i Komunikimit dhe Vizibilitetit i cili është miratuara nga JMC, është mbajtur një takim bilateral në mes të Strukturave Operative të programit me datë 15 prill 2024 si dhe është ratifikuar Marrëveshja e Partneritetit për menaxhimin e Grant Kontratës së Asistencës Teknike 2023/450-113.
* ***Programi IPA III Kosovë-Mali i Zi-*** Në kuadër të këtij programi janë përfunduar aktivitetet si:raporti vjetor (AIR) për zbatim të programit të BNK-së për vitin paraprak i cili është miratuara nga Komitetet e Përbashkëta Monitoruese, plani vjetor i Komunikimit dhe Vizibilitetit i cili është miratuara nga JMC, janë përgatitur dhe hartuar tre raporte mujore për Grant Kontratën 454-567; janë përgatitur deklarata vjetore, vetëpyetësor dhe lista kontrolluese që garanton zbatimin efikas të programit të BNK-së Mali I Zi – Kosovë dhe janë dërguar tek struktura e BNK-së në Mal të Zi, janë përgatitur dy raporte lidhur me menaxhimin e rrezikut në kuadër të zbatimit të programit të BNK-së Mali i Zi – Kosovë;

***Menaxhimi i thirrjeve për propozime në kuadër të tri programeve të bashkëpunimit ndërkufitar Mali i Zi – Kosovë, Shqipëri – Kosovë dhe Kosovë – Maqedoni e Veriut***

* ***Programi IPA III Kosovë-Shqipëri-*** Në kuadër të këtij programi për këtë objektiv nuk është zhvilluar ndonjë aktivitet.
* ***Programi IPA III Kosovë-Maqedoni***- Në kuadër të këtij programi është duke u draftuar pakoja aplikuese për hapjen e thirrjes së parë për projekt propozime, është mbajtur një (1) trajnim për menaxhimin e ciklit të projektit, janë organizuar (4) trajnime janë për përgatitjen e projekt propozimeve vetëm për autoritetet lokale (dhe rajonale);
* ***Programi IPA III Kosovë-Mali i Zi-*** Në kuadër të këtij programi është finalizuar pakoja aplikuese për hapjen e thirrjes së parë për projekt propozime si dhe janë mbajtur dy trajnime PCM.

***Ngritja e kapaciteteve për përfituesit e projekteve në kuadër të tri programeve të bashkëpunimit ndërkufitar Mali i Zi – Kosovë, Shqipëri – Kosovë dhe Kosovë – Maqedoni e Veriut***

* ***Programi IPA III Kosovë-Shqipëri-*** Në kuadër të këtij programi për këtë objektiv nuk është zhvilluar ndonjë aktivitet.
* ***Programi IPA III Kosovë-Maqedoni***- Në kuadër të programit është mbajtur 1 trajnim për përfituesit e thirrjes së 5-të në kuadër të IPA II (secondary procurement procedures PRAG 2021.1)
* ***Programi IPA III Kosovë-Mali i Zi-*** Në kuadër të programit është finalizuar pakoja aplikuese për hapjen e thirrjes së parë për projekt propozime si dhe janë mbajtur dy trajnime PCM

**2.3.4 Kontrolli i programeve të Bashkëpunimit Ndërkufitar**

Për kontrollin dhe verifikimin financiar të fondeve të programeve të bashkëpunimet ndërkufitar, në përputhje me rregullat dhe standardet e BE-së dhe ligjet e aplikueshme vendore është përgatitur dhe aprovuar plani vjetor i vizitave on the spot check, dhe e njëjta është ndarë me Drejtorinë për Financa dhe Kontraktim të Fondeve të BE-së në Ministrin e Financave të Malit të Zi (CFCU/MNE).

Janë pranuar të gjitha (11) kontratat e përfituesve nga thirrja e III (tretë) për propozime. Është përfunduar raporti përfundimtar i verifikimit CFCU/MNE 148. CFCU/MNE 147 CFCU/MNE CFCU/MNE 149.

Letra konfirmuese për Autoritetin Kontraktues lidhur me shpenzimet e pranueshme dhe jo të pranueshme nga përfituesit e thirrjes së dytë CFCU/MNE 148. CFCU/MNE 147 CFCU/MNE CFCU/MNE 149 për projekt propozime është hartuar dhe është dërguar. Gjithashtu janë finalizuar dhe janë dërguar SBNK /HOS MNE, garancioni vjetor menaxhues, vetëpyetësori dhe dokumente të tjera shoqëruese për vitin 2023.

Deri në këtë periudhe raportuese është realizuar 1 vizitë në terren tek projektet e thirrjes së dytë CFCU/MNE 147 si dhe është realizuar 1 vizitë në terren tek projekti: CFCU/MNE 147. Janë realizuar 3 kontrolle dhe verifikime të shpenzimeve dhe kërkesave për pagesë nga përfituesit thirrjes së dytë për përfituesin CFCU/MNE 151 - CFCU/MNE 152-dhe CFCU/MNE 148 si dhe janë përfunduar 7 verifikime administrative, prej tyre 3 nga përfituesi e thirrjes se dytë dhe 4 verifikime administrative të thirrjes së tretë. Janë realizuar 7 vizita të realizuara " Verifikimet në Vend (OTSV) tek përfituesit e thirrjes së dytë dhe të tretë. Kurse nga thirrja e tretë janë realizuar 6 vizita OTSV tek përfituesit: CFCU/MNE 223 - CFCU/MNE 231-dhe CFCU/MNE 230, CFCU/MNE 229 - CFCU/MNE 224-dhe CFCU/MNE 227. Gjithashtu është realizuar 1 vizitë, ad - hoc tek përfituesit CFCU/MNE 227. Në kuadër të këtyre vizitave është hartuar një plan për realizimin e vizitave të planifikuara në teren gjatë vitit 2024 (On the Spot Check (OTSV).

# III. Avancimi i politikave dhe i kornizës ligjore për vetëqeverisje lokale

Aktivitetet e realizuara gjatë kësaj periudhe që ndërlidhen me përmbushjen e objektivit 2 të Planit të Punës për vitin 2024, janë shtrirë në drejtim të:

* Hartimit të projektligjeve dhe akteve nënligjore të planifikuara;
* Konsultimit paraprak të akteve sektoriale;
* Takimeve të rregullta me komunat;
* Monitorimit të komunave;
* Adresimin dhe zbatimin e obligimeve nga agjenda evropiane;
* Koordinimit të politikave;
* Raporteve të hartuara.

## 3.1. Zhvillimi i akteve ligjore dhe nënligjore

Ministria e Administrimit të Pushtetit Lokal, fokus të veçantë i ka dhënë edhe zhvillimit dhe avancimit të legjislacionit sipas programit legjislativ për vitin 2024 dhe dokumenteve tjera, të cilat janë në proces të hartimit dhe plotësim/ndryshimit, si në vijim:

* Vlerësimi Ex -Post i Ligjit për Kryeqytetit e Republikës se Kosovës, Prishtina – është larguar nga plani legjislativ i MAPL-së për vitin 2024;
* Udhëzimi Administrativ për zbatimin e ligjit për dhënin ne shfrytëzim te pronës komunale - Ky Udhëzimi Administrativ fillon procedurën e hartimit atëherë kur të miratohet në kuvend Ligji i për Dhënin në Shfrytëzim të Pronës Komunale;
* Udhëzimi Administrativ për zbatimin e ligjit për shqyrtimin Administrativ te Akteve Komunale- Ky Udhëzimi Administrativ fillon procedurën e hartimin atëherë kur të miratohet në Kuvend Ligji për Shqyrtimin Administrativ te Akteve Komunale;
* Udhëzimi Administrativ (MAPL) Nr. Xx/2024 për Ofrimin e Hapësirave në Objekte të Komunës për Institucionet Qendrore që ofrojnë Shërbime në Komuna- është hartuar dhe është dërguar në Kabinetin e Ministrit.

## 3.2. Vlerësimi i ndikimit të politikave në fushën e vetëqeverisjes lokale

Sa i përket konsultimit paraprak të akteve të ministrive sektoriale dhe përputhshmërisë së tyre me legjislacionin për vetëqeverisje lokale, është themeluar Grupi Punues brenda ministrisë i cili është përgjegjës për shqyrtimin e akteve për konsultim paraprak, i cili në vazhdimësi pranon akte nga ministritë e linjës për konsultim paraprak. Ndërsa, lidhur me shkresat njoftuese që adresohen në komuna, në këtë periudhë kohore janë pranuar dhe shqyrtuar 79 kërkesa dhe 20 ankesa nga personat fizik dhe juridik.

## 3.3. Monitorimi i kuvendeve të komunave

Ministria e Administrimit të Pushtetit Lokal konform mandatit ligjor të përcaktuar me legjislacionin për vetëqeverisje lokale monitoron komunat mbi bazën e të cilave harton raporte periodike për funksionimin e komunave të Republikës së Kosovës. Komunat, përkatësisht organet e komunës janë të obliguara që ushtrimin e kompetencave të tyre ta zhvillojnë sipas Kushtetutës, ligjeve dhe akteve nënligjore të Republikës së Kosovës.

Gjatë kësaj periudhe kanë funksionuar Kuvendet e 38 komunave, bazuar në nenin 86 të Ligjit për Vetëqeverisje Lokale. MAPL është e obliguar të hartoj dhe dorëzoj në Qeveri dhe Kuvend të Republikës së Kosovës, Raportin vjetor të funksionimit të komunave. Ky raport është dërguar në Qeveri, Presidencë dhe Kuvend në fund të muajit Mars 2024. Janë hartuar 6 raporte për vlerësim të ligjshmërisë së akteve të komunave për periudhën Janar-Qershor 2024, 2 raporte për vlerësimi të Ligjshmërisë së akteve të komunave nga MAPL dhe Ministritë e Linjës, raporti periodik i funksionimit të Komunave për periudhën Janar-Qershor 2024 si dhe është mbajtur 1 takim me Kryesuesit e Kuvendeve të Komunave.

Në periudhën Janar – Qershor 2024, kanë funksionuar kuvendet në 38 komuna të Republikës së Kosovë, duke mbajtur mbledhje rregullisht. Kuvendet e komunave kanë mbajtur 308 mbledhje. Mbledhjet e kuvendeve të komunave janë monitoruar përmes sistemit të teleprezencës, si dhe prezencës fizike të zyrtarëve për komunat: Mitrovicë e Veriut, Zubin Potok, Zveçan dhe Leposaviq. Gjatë kësaj periudhe janë pranuar gjithsej 986 akte, prej tyre 28 rregullore dhe 858 vendime të kuvendeve të komunave.

**Diagrami 1**: *Numri i mbledhjeve të komunave dhe aktet të pranuara gjatë periudhës Janar – Qershor 2024.*

## 3.4. Adresimi i obligimeve nga agjenda evropiane

Roli i komunave në përmbushjen e obligimeve nga agjenda evropiane është jashtëzakonisht i rëndësishëm në këtë proces. Një numër i lartë i prioriteteve të MSA-së janë nën përgjegjësinë dhe kompetencat e nivelit komunal, për çka Komisioni Evropian çdo vit i kushton rëndësi të veçantë theksimit të arriturave dhe sfidave të komunave në raportin e KE-së për vendin. Lidhur me këtë proces Ministria e Administrimit të Pushtetit Lokal ka bërë koordinimin e aktiviteteve me komuna për adresimin dhe zbatimin e obligimeve të cilat burojnë nga agjenda e integrimit evropian. Në këtë periudhë kohore është hartuar Raporti i përmbushjes së obligimeve të komunave nga Agjenda Evropiane për periudhën Janar-Dhjetor 2023. Bazuar në të dhënat e ofruar, gjatë vitit 2023 komunat e Republikës së Kosovës kanë arritur t’i përmbushin 48% të aktiviteteve në fushën e kritereve politike, 30% sa i përket kritereve ekonomike, dhe në fushën e standardeve evropiane ato kanë realizuar 75% të aktiviteteve. Niveli i përgjithshëm i përmbushjes së obligimeve të komunave nga agjenda evropiane për vitin 2023 është 51%.

Për të realizuar aktivitetet e agjendës evropiane, janë mbajtur takime me misionin e OSBE-së në Kosovë dhe në bashkëpunim me OSBE është mbajtur këshillimi i përbashkët dy ditorë me Zyrtarët Komunal për Integrime Evropiane me qëllim të hartimit të planit gjithëpërfshirës të komunave për obligimet e agjendës evropiane për vitin 2024, i njëjti plan është përditësuat me komentet e pjesëmarrësve si dhe me obligimet e komunave dhe MAPL-së që burojnë nga PKZMSA.

Gjatë kësaj periudhe raportuese është përgatitur Raporti i masave të MAPL-së mbi Zbatimin e Programit Kombëtar të Integrimeve Evropiane për vitin 2023. Gjithashtu, janë identifikuar dhe propozuar Obligimet e komunave dhe MAPL-së nga PKZMSA, dhe është përgatitur Inputi i MAPL-së për raportin e KE-së për periudhën 15 qershor 2022- 31 15 Prill 2024.

Gjatë periudhës Janar- Qershor 2024 është dërguar kërkesa në komuna për raportimin e përmbushjes së agjendës evropiane për periudhen Janar-Qershor 2024 dhe është në proces hartimi i raportit të përmbushjes së obligimeve të komunave nga agjenda evropiane për periudhen Janar-Qershor 2024.

## 3.5. Koordinimi i politikave

Gjatë kësaj periudhe i është kushtuar shumë rëndësi zhvillimit të politikave të planit të punës së MAPL-së dhe Programit Kombëtar për Zhvillim. Per implementimin e duhur të këtyre politikave në vazhdimësi janë zhvilluar takime me departamente dhe njësitë organizative të MAPL-së për koordinimin e aktiviteteve të me çrast është përfunduar hartimi i planit vjetor të punës së MAPL-së për vitin 2024 dhe i njëjti është publikuar edhe në kuadër të ueb faqes zyrtare të MAPL-së. Është përgatitur raporti për periudhën Tetor-Dhjetor 2023 dhe Janar-Mars 2024 lidhur me zbatimin e aktiviteteve të MAPL-së në kuadër të Programit Kombëtar për Zhvillim 2024-2026. Gjithashtu, gjatë kësaj periudhe janë hartuar edhe dokumente të tjera, si:

# IV. Ngritja e transparencës komunale, promovimi i të drejtave të njeriut dhe zhvillimi i kapaciteteve

Aktivitetet e realizuara gjatë kësaj periudhe (Janar – Qershor, 2024) janë ato të cilat ndërlidhen me:

* Monitorimin e fushës së të drejtave të njeriut në komuna;
* Informimi i publikut rreth aktiviteteve të MAPL-së;
* Transparenca dhe llogaridhënia;
* Ngritja e kapaciteteve komunale; dhe
* Bashkëpunimit me shoqërinë civile.

## 4.1. Aktivitetet në fushën e të drejtave të njeriut dhe transparencën komunale

MAPL ka vazhduar me mbështetjen e komunave në zbatimin e politikave në fushën e të drejtave të njeriut. Në këtë periudhë është hartuar pyetësori për të drejtat e njeriut në komuna, pyetësori është bazuar në 10 fusha si: *funksionimi i njësisë për të drejtat e njeriut, barazia gjinore, dhuna në familje, të drejtat e fëmijës, të drejtat e personave me aftësi te kufizuar, të drejtat e komuniteteve rom, ashkali dhe egjiptian, funksionimi i ZKKK-ve, si dhe të drejtat për gjuhë dhe përdorimi i gjuhës zyrtare.*

Janë hartuar raportet si: raporti vjetor i vitit 2023 për të drejtat e njeriut, raporti për Monitorimin e Treguesve për Mbrojtje nga Diskriminimi si dhe raporti për përdorimin e gjuhëve zyrtare 2023.

Gjatë kësaj periudhe MAPL ka dërguar shkresën informuese tek të gjitha komunat e Republikës së Kosovës për t’i informuar rreth fillimit të fushatës për regjistrim falas të komuniteteve Rom, Ashkali dhe Egjiptian.  Gjithashtu në kuadër të programit ROMACTED II, janë organizuar dy punëtori me përfaqësuesit e dhjetë komunave partnere: *Ferizaj, Fushë Kosovë, Gjakovë, Graçanicë, Istog, Kamenicë, Lipjan, Mitrovicë e Jugut, Obiliq dhe Prizren*,  duke përfshirë edhe komunat tjera si: Gjilan dhe Ferizaj. Qëllimi i punëtorive ishte mbledhja e të dhënave në lidhje me nevojat e komuniteteve dhe identifikimin e individëve të paregjistruar.

Për promovimin e të drejtave të njeriut është mbajtur punëtoria tri ditore me mbështetjen e Projektit *“Gender Equality Facility”* që po zbatohet nga UNWomen Kosovë dhe financohet nga Bashkimi Evropian, kanë për mësim dhe shkëmbim ndërmjet institucioneve të angazhuara në zbatimin e kartës evropiane për barazi të grave dhe burrave në jetën lokale, shkëmbim i praktikave më të mira mes Kosovës dhe Shqipërisë (Komuna e Elbasanit, Durrësit dhe Tiranës), me pjesëmarrjen e 10 komunave: Prishtinë, Dragash, Kamenicë, Klinë, Ferizaj, Istog, Lipjan, Obiliq, dhe Suharekë (Njësia për drejtat e Njeriut), të mbajtur në Tiranë. Gjithashtu në bashkëpunim me Organizatën “Zëri i Romëve, Ashkalinjve dhe Egjiptianëve”, “Terre des hommes” dhe “HEKS” është organizuar tryezë tre ditore, lidhur me ”Vlerësimin e kapaciteteve të strukturave komunale të mandatuara për të punuar me grupet e margjinalizuara/MAPL dhe “Rregulloren e (QRK) Nr. 15/2023 për Procedurën e Pranimit në Shërbimin Civil”. Komunat pjesëmarrëse ishin: Prishtinë, Skenderaj, Podujevë, Prizren, Ferizaj, Kamenicë, Mamushë, Istog, dhe Hani i Elezit. Një tjetër punëtori në në bashkëpunim me ZQM/ZKM dhe në mbështetje nga OSBE është organizuar lidhur me “Zbatimin e politikave për komunitetin rom, ashkali dhe egjiptian, me pjesëmarrjeje të 22 komunave: Prizren, Rahovec, Suharekë, Mamushë, Pejë, Istog, Gjakovë Deçan, Klinë Kamenicë, Ferizaj, Gjilan Shtime, Novobërdë, Lipjan, Prishtinë, Fushë Kosovë, Gracanicë, Obiliq, Podujevë, Vushtrri dhe Mitrovica e Jugut.

MAPL në bashkëpunim me ZQM dhe Syri i Vizionit-Save the Children kanë hartuar kornizën monitoruese për Ekipet e të Drejtave të Fëmijës në Komuna të Kosovës. Është vazhduar mbështetja për Ekipet për të Drejtat e Fëmijës nëpër Komuna të ndryshme të Kosovës në kuadër të projektit *“Detyrimi ynë për të Ardhmen – Mbrojtja e Fëmijëve dhe Qeverisja e të Drejtave të Fëmijës*”, për Forcimin e Shoqërisë Civile në partneritet të financuar nga Agjencia Suedeze për Bashkëpunim dhe Zhvillim Ndërkombëtar - Sida. Në këtë drejtim janë mbajtur dy sesione informuese që janë realizuar me kryesuesit dhe sekretariatin e Ekipeve për të Drejtat e Fëmijës. Është prezantuar kornizën monitoruese për Ekipin për të Drejtat e fëmijës në komuna., me qëllim të ofrimit të ndihmës së Ekipeve në Hartimin e Planeve të punës së Ekipit siç i obligon Ligji për Mbrojtjen e Fëmijës dhe Udhëzimi Administrativ në bazë të së cilit edhe janë themeluar. Gjithashtu në bashkëpunim me OJQ Syri i Vizionit janë mbështetur komunat në hartimin e Planit të Veprimit në komunën e Prizrenit, Klinës, Vitisë, Gllogocit, dhe Ferizaj.

Me qëllim të zbatimit të udhëzimit administrativ (QRK) Nr. 06/2022 për themelimin dhe funksionimin e ekipit për të drejtat e fëmijës, MAPL ka mbështetur komunat në themelimin e Ekipit për të drejtat e fëmijës në 34 komuna. Gjithashtu në bashkëpunim me ZQM dhe OJQ Syri i Vizionit, është në proces organizimi i punëtorive me 34 komuna për mbështetje në hartimin e Planit te Punës.

Sa i përket transparencës komunale, është hartuar raporti për transparencë të komunave për periudhën Janar- Dhjetor 2023 duke i monitoruar të dhënat përmes ueb faqeve zyrtare të komunave dhe për prezantimin e këtij raporti është mbajtur një takim me zyrtarët e informimit në komuna. Ndërsa në mënyrë të rregullt është vazhduar me vlerësimin e transparencës komunale, përfshirë monitorimin e kuvendeve të komunave në aspektin e transparencës, monitorimin e ekzekutivit dhe llogaridhënia në aspektin e transparencës, monitorimin e transparencës buxhetore të komunave, dhe transparenca në prokurimin publik, monitorimi i takimeve publike me qytetarët dhe zbatimi i standardeve minimale të konsultimeve publike.

Aktualisht MAPL është në proces të koordinimit me USAID për zhvillim të aktiviteteve për monitorimin e zbatimit të Udhëzimit Administrativ për Administratë të Hapur. Në vazhdimësi janë ofruar këshilla ligjore për hartimin e akteve dhe dokumenteve për transparencë.

Gjithashtu janë realizuar takime me zyrtarët komunal ku është prezantuar raporti mbi vlerësimin e transparencës në komuna për vitin 2023, draft Rregullorja për transparencë si obligim ligjore dhe Manuali për buxhetimi me pjesëmarrje si obligim ligjore nga Udhëzimi Administrativ Nr.04/2023 për Administratë të hapur në komuna.

## 4.3. Zhvillimi i platformës shtetërore E-KOMUNAT

Platforma E-Komunat do të jetë në shërbim të qytetarëve për rritur pjesëmarrjen e tyre në vendimmarrje në nivelin lokal, dhe do të jetë në shërbim të vet komunave për digjitalizimin e shërbimeve komunale. Në kuadër të kësaj MAPL si udhëheqëse e këtij procesi ka zhvilluar fazën e parë të platformës E-Komunat dhe pas lansimit të fazës së parë të platformës E-KOMUNA, MAPL ka vazhduar me zhvillimin e fazës së dytë të kësaj platforme e cila është në zhvillim e sipër.

Në kuadër të kësaj platforme, janë testuar dhe përzgjedhur 3 komuna (*Mitrovicë Jugore, Gjilan, Prishtinë)* dhe janë përzgjedhura si pilot komuna. Më 17 maj 2024 është mbajtur ceremonia e lansimit të platformës e-komunat, përkatësisht integrimit të 6 shërbimeve elektronike të platformës E-komuna në platformën E-Kosova, si në vijim:

* Transmetimet direkte të mbledhjeve të asambleve komunale;
* Raporto problemet në komunën tuaj;
* Komuniko me zyrtarin komunal;
* Inicio dhe kontribuo në debatet publike për komunën tuaj;
* Informacione mbi komunat;
* Pasuria e zyrtarëve komunal.

Këto shërbime do të jenë të qasshme përmes platformës shtetërore E-KOSOVA me qëllim të lehtësimit të qasjes për të gjithë qytetarët. Gjithashtu në kuadër të funksionalizimit të platformës E-komunat – faza 2 kanë përfunduar dhe është në proces të shqyrtimit kërkesa për integrim të tri shërbimeve të tjera, si në vijim:

* Zhvillimi i modulit të mbledhjes së tatimeve komunale;
* Zhvillimi i modulit të investimeve kapitale;
* Zhvillimi i modulit për publikim të listës së pronave të paluajtshme të Komunës, sipas legjislacionit përkatës për dhënien në shfrytëzim të pronës së Komunës.

## 4.4. Informimi i publikut për aktivitetet e MAPL-së

Gjatë kësaj periudhe janë ofruar informata të vazhdueshme për publikun, mediat, shoqërinë civile, organizatat e huaja ndërkombëtare, si dhe palët e interesuara lidhur me aktivitetet e zhvilluara. Janë pranuar 26 kërkesa për Qasje në Dokumente Publike për të cilat janë kthyer përgjigje, 35 pyetje nga mediat dhe janë kthyer 35 përgjigje, janë pranuar gjashtë (6) ankesa dhe janë kthyer gjashtë (6) përgjigje, janë pranuar tetë (8) kërkesa dhe janë kthyer tetë (8) përgjigje.

Në Ueb-faqen e MAPL-së gjatë kësaj periudhe janë publikuar si vijon: Në linkun Publikime janë publikuar 33 dokumente të shpenzimeve javore të kabinetit të Ministrit; në linkun vende të lira të punës janë publikuar 16 njoftime në gjuhën shqipe dhe serbe; në linkun lajme janë publikuar 4 informata në tri gjuhët (shqipe, serbe dhe angleze); në linkun aktivitetet ditore janë publikuar 7 informata në tri gjuhët (shqipe, serbe dhe angleze); në linkun thirrje për propozime janë publikuar 46 dokumente në gjuhën shqipe; në linkun planet vjetore të MAPL-së janë publikuar dy (2) plane vjetore; në linkun shqyrtimi i ligjshmërisë – janë publikuar 261 dokumente në gjuhën shqipe dhe serbe; në linkun raportet vjetore të MAPL-së janë publikuar 8 dokumente në tri gjuhët (shqipe, serbe dhe angleze). Në rrjetin social - Faqen zyrtare të MAPL-së - facebook janë publikuar 5 informata dhe 3 video (Konferenca IPA; Ceremonia Grantit Performencës Komunale; Thirrje për ndërtimin e shtëpive);

Janë përgatitur 122 raporte ditore të pasqyrimit të mediave online, 28 raporte javore të kalendarit javor të aktiviteteve të Ministrit në raport me mediat, është përgatitur Raporti 3 mujor (Janar – Mars 2024) lidhur me pyetjet e pranuara nga mediat, përgjigjet e kthyera nga MAPL-ja, kërkesat për Qasje në Dokumentet Publike si dhe Konferencat e mbajtura gjatë kësaj periudhe dhe është raportuar në Zyrën për Komunikim Publik në Zyrën e Kryeministrit;

Gjithashtu në këtë periudhë janë dërguar dy ftesa tek Kryetarët e komunave dhe mediat lidhur me takimet e rregullta me Kryeministrin e Republikës së Kosovës

## 4.6. Bashkëpunimi me shoqërinë civile

Ministria e Administrimit të Pushtetit Lokal ka vazhduar me përfshirjen e shoqërisë civile në hartimin e politikave dhe legjislacionit për vetëqeverisje lokale dhe në implementimin e strategjisë për vetëqeverisje lokale 2016-2026, ku gjatë kësaj periudhe në çdo grup themelues për hartimin e politikave dhe legjislacionin e ministrisë është përfshirë edhe nga një anëtarë i shoqërisë civile.

## 4.7. Ngritja e kapaciteteve të zyrtarëve komunal

Në pajtim me objektivat e strategjisë për vetëqeverisje lokale, gjegjësisht forcimit të kapaciteteve institucionale të komunave, janë ndërmarrë veprime për zbatimin e aktiviteteve të parapara në këtë fushë. Në këtë drejtim, janë organizuar takime me IKAP dhe donatorë për të koordinuar aktivitetet rreth organizimit të trajnimeve për komuna konform planit të trajnimeve dhe për të ofruar përkrahje në realizimin e planit të trajnimeve dhe vlerësimin e nevojave për trajnime. Në bashkëpunim me DEMOS janë realizuar trajnime për koordinatoret e performances komunale me temën *“Raportimi i të dhënave në Sistemin e Menaxhimit të Performancës Komunale (SMPK*) për vitin 2023 sipas Sistemit të rishikuar, po ashtu janë realizuar edhe trajnime për zyrtarët raportues në komunat: Gjilan, Dragash, Prizren, Podujeve, Kllokot dhe Shtërpcë gjithësej janë realizuar 7 sesione trajnimesh, përfitues kanë qenë 271 zyrtar komunal.

# V. Administrata, financat, auditimi dhe prokurimi

## 5.1. Administrata dhe financat

Për hartimin e planit të rrjedhës së parasë së gatshme për vitin 2024, është bërë mbledhja e informatave lidhur me kohen e paraparë për zotimin dhe shpenzimin e mjeteve, ky plan është dorëzuar në Ministrin e Financave përmes sistemit të SIMFK-së.

Gjithashtu gjatë kësaj periudhe është përcjell rrjedha e alokimit të mjeteve dhe janë bërë ndryshime për planin e shpenzimeve. Sa i përket raportit vjetor financiar për vitin e përfunduar 2023, është dorëzuar në MFPT dhe gjithashtu janë kryer të gjitha regjistrimet e pasurisë dhe stoqeve. Është përgatitur dhe dorëzuar  Korniza Afatmesme e Shpenzimeve 2025-2027. Gjatë kësaj periudhe është përgatitur raporti për listën e rreziqeve për periudhën janar -dhjetor 2023 si dhe për periudhën janar-dhjetor 2023.Për zotime, pranim të mallit, shpenzim dhe çertifikim të lëndëve për pagesa janë pranuar kërkesat inicuese për zotimin e mjeteve në SIMFK, janë pranuar lëndët dhe faturat për procedim të pagesave dhe janë evidentuar në librin e protokollit, është bërë përgatitja CPO-së dhe është kryer regjistrimi i zotimeve, shpenzimeve dhe çertifikimi në SIMFK, është kryer pranimi i mallit në SIMFK dhe evidentimi në librin e protokollit intern, është bërë skanimi i lëndëve, arkivimi elektronik në Share Follder si dhe arkivimi fizik i lëndëve.

Gjatë kësaj periudhe është bërë raportimi, barazimi i raportit të SIMFK dhe analizimi i tij me raportet e shpenzimeve për periudhën Janar - Dhjetor 2023 dhe në baza mujore për periudhën janar - shkurt 2024. Ndërsa sa i përket objektivit Parasë së imte (Patty Cashi) dhe Avanseve për udhëtime zyrtare, është bërë hapja e petty cashit për administratë dhe për kabinet, është bërë përgatitja e fletëpranimit standard të parasë së imtë dhe vendosja e të dhënave në çarshaf për kërkesat e bërë për Petty Cash, është bërë përgatitja e formularëve dhe llogaritja e shpenzimeve para dhe pas kthimit të zyrtarëve nga vizita zyrtare si dhe është bërë mbyllja e Kredit Karteleve në rastet kur ka pasur shpenzime.

Në vazhdimësi janë duke u hartuar raportet për faturat e pa paguara dhe obligimeve kontraktuale ne bashkëpunim me Divizionin e Prokurimi, raportet për shpenzimet javore të buxhetit, raportet të kontabilitetit, raportet për zotime dhe shpenzime, raportet për certifikim të lëndëve, raportet të barazimit të SIMFK-së dhe analizimi i tij me raportet e shpenzimeve ne baza mujore. Për menaxhimin e pasurisë së MAPL—së gjatë kësaj periudhe është kryer: *regjistrimi i pasurisë mbi 1,000.00 € në SIMFK, regjistrimi i pasurisë në sistemin e-pasuria dhe bartja e investimeve kapitale në komuna pas përfundimi të projekteve gjithashtu janë përgatitur nevojat buxhetore për kërkesen e pare buxhetore 2025/01 dhe PIP për kërkesen buxhetore 2025/01 të cilat janë dorëzuar ne MF.*

Buxheti i MAPL-së për vitin 2024, së bashku me Donacionin (93 Council of Europe dhe WB-Banka Botërore) është 15,148,466.11€. Nga kjo shumë për periudhën Janar – Qershor nga buxheti i konsoliduar janë shpenzuar 2,033,869.94 € ose 15.02 % e buxhetit.  Prej kategorisë së donacionit 93 Council of Europe është shpenzuar shuma  112,761.72 € ose 45.15 % e buxhetit ndërsa nga donacioni WB-Banka Botërore është shpenzuar shuma 836,313.51 € ose 61.60 %.  Në total Buxheti i MAPL-së + Donacionet (93 Council of Europe dhe WB-Banka Botërore) për periudhën Janar-Qershor është shpenzuar në vlerë prej: 2,982,945.17 € ose 19.69 % e buxhetit.

MAPL për periudhën Janar-Qershor 2024 ka iniciuar 1 kërkesë për rekrutimin sipas procedurave të rekrutimit, e njëjta kërkesë është aprovuar dhe është publikuar në sistem. Është bërë menaxhimi i udhëtimeve zyrtare (49 kërkesa për udhëtime zyrtare janë nënshkruar), 1 kërkesë për praktik dhe për të njëjtën kërkesë është bërë marrëveshje si dhe është bërë regjistrimi elektronik i studentëve të cilët kanë kryer praktikën në ketë periudhë. Janë identifikuar nevojat për trajnime dhe është përgatitur plani i trajnimeve. Sa i përket fushës së trajnimeve të stafit është pranuar një kërkesë nga IKAP për trajnime. Janë përgatitur raportet mujore të vijueshmërisë për stafin, janë proceduar 9 ID kartela të reja, janë aprovuar gjithsejtë 45 kërkesa për ndryshime në listën e pagave (ndryshimet e bëra janë dërguar në MF).

Për këtë periudhë raportuese sipas njoftimit të pranuar nga Agjensioni Kundër Korrupsioni janë përditësuar të dhënat në sistem lidhur me deklarimin e pasurisë.

## 5.2. Auditimi i Brendshëm

Njësia e Auditimit të Brendshëm (NJAB) ka përmbyllur punën e vitit 2023 duke hartuar raportin e gjashtëmujorit të dytë të vitit 2023 dhe raportit vjetor të punës së NjAB për vitin 2023 i cili është proceduar tek menaxhmenti i lartë i MAPL-së dhe në Njësinë Qendrore Harmonizuese të Auditimit të Brendshëm (NJQH-AB).

Gjatë kësaj periudhe, është mbajtur takimi i I-rë me Komitetin e Auditimit dhe Menaxhmentin e lartë të MAPL-së. Janë finalizuar raportet "Menaxhimi i pasurisë në MAPL" dhe "Menaxhimi i burimeve njerëzore në MAPL" të cilët janë proceduar përmes shkrimores kompetente.

Ndërsa aktualisht është duke u përgatitur raporti i gjashtëmujorit të parë dhe pas aprovimit nga ana e Ministrit raporti do të dërgohet në Ministri të Financave, Punës dhe Transfereve, konkretisht në Njësi Qendrore Harmonizuese për Auditim të Brendshëm.

## 5.3. Prokurimi

Gjatë periudhës Janar – Qershor 2024, janë grumbulluar kërkesat për mallra, shërbime dhe kapitale nga Njësit dhe Departamentet e MAPL-së, pas grumbullimit të kërkesave është përfunduar planifikimi për vitin fiskal. Plani i prokurimit është përfunduar dhe proceduar tek Sekretari i Përgjithshëm i MAPL-së dhe është lansuar në platformën elektronike KRPP-AQP. Në kuadër të planit të prokurimit, janë zhvilluar aktivitetet në kuadër të kontratave të planifikuara: *kontrata për furnizim, kontrata për shërbime dhe kontrata për kapitale*.

Në përputhje me kërkesat e Departamenteve janë realizuar artikujt si: Furnizim për zyre Aparat për ujë, Furnizim me paisje tjera të IT –së, Shërbimet e regjistrimit dhe sigurimeve te veturave, Pastrimi i veturave zyrtare të MAPL-së dhe Kontrollimi teknik. Ndërsa në proces janë aktivitetet dhe artikujt si në vijim: Furnizm me IT MAPL PC dhe Servisim dhe mirëmbajtja e Veturave Zyrtare të MAPL–së. Kurse për furnizime të tjera nuk ka pasur kërkesa inicuese. Gjithashtu në këtë periudhe është hartuar Raporti i kontratave të nënshkruara për vitin 2023.